stanford-oval/wikipedia huggingface dataset:
חיל האוויר הבלגי
היסטוריה > התאמה למאה ה-21

בשנת 2002 עבר חיל האוויר הבלגי רפורמה מקיפה כחלק מרפורמה כוללת של הכוחות המזוינים הבלגים. במסגרת הרפורמה, פורק חיל האוויר והפך ל"רכיב האווירי" כחלק ממבנה צבאי אחוד. שינוי זה נועד לייעל את פעילות הצבא ולהתאימו למציאות המשתנה של המאה ה-21.
תפקידים

תפקידי רכיב האוויר הבלגי:
הגנה אווירית על השטח האווירי של ממלכת בלגיה
תמיכה בכוחות היבשה הבלגים
השתתפות במשימות בינלאומיות במסגרת נאט"ו וארגונים בינלאומיים אחרים.
כלי טיס

| תמונה> מטוסי קרב | סוג מטוס> מטוסי קרב | ארץ מוצא> מטוסי קרב | ייעוד> מטוסי קרב |
| --- | --- | --- | --- |
|  | F-16 | ארצות הברית | מטוס קרב רב-משימתי |
|  | לוקהיד מרטין F-35 לייטנינג II | ארצות הברית | מטוס קרב רב-משימתי |
מטוסי תובלה
|  | איירבוס A400M | האיחוד האירופי | מטוס תובלה |
|  | איירבוס A310 | האיחוד האירופי | מטוס נוסעים |
|  | Dassault Falcon 20 | צרפת | מטוס מנהלים |
מסוקים
|  | NHI NH90 | צרפת | מסוק תובלה |
|  | וסטלנד סי קינג | ארצות הברית | מסוק הצלה |
כלי טיס בלתי מאוישים
|  | האנטר (כטב"ם) | ישראלארצות הברית | כלי טיס בלתי מאויש לסיור ולאיסוף מודיעין |
הערות שוליים

↑  מוטו חיל האוויר המלכותי בלטינית שמשמעותו "דרך הקושי (או המצוקה), אל הכוכבים" או "דרך המאבק, אל הכוכבים". ראו ערך בויקי-אנגלית.
↑  Oost-Europa, Defensie (בהולנדית)
1 2  Luchtcomponent, Defensie (בהולנדית)
| --- | --- |
בקרת זהויות :  VIAF: 9220155919134139730007   WorldCat (עם VIAF): 9220155919134139730007 
אנשי צוות אוויר בלגים באפגניסטן
היחידה האווירית של משטרת ישראל

| --- | --- |

 פרטים
 מדינה:  ישראל ישראל
 שיוך:   משטרת ישראל
 אירועים ותאריכים
 תקופת הפעילות:  1992–הווה (כ־32 שנים)
 נתוני היחידה
 ייעוד:  מתן סיוע אווירי ליחידות השיטור, הכבאות והפעלת טייסת הכיבוי האווירי. בנוסף, סיוע לארגונים ביטחוניים מקבילים הפועלים בשיתוף פעולה עם משטרת ישראל.
 פיקוד
 יחידת אם:   אגף מבצעים ושיטור
 דרגת המפקד:    תת ניצב
 מפקד נוכחי:  עמל צימרמן
מסוקים חדשים למערך האווירי של משטרת ישראל, דצמבר 2017
סמל הקודם של היחידה
כנפי הטיס של טייסי משטרה בין השנים 1952-1966. כנפיים היו סוג של אלתור. לכנפי הטיס של טייס מטוס קל, שקיבלו מחיל האוויר, תפרו הטייסים כפתור פליז מבריק ממדי משטרה, עליו התנוסס סמל המשטרה.
תת-ניצב עמל צימרמן, מפקד היחידה
המערך האווירי של משטרת ישראל (יחידה 55) היא יחידה באגף המבצעים של משטרת ישראל. היחידה מפעילה כלי טיס לביצוע משימות מבצעיות. היחידה פועלת לאורכה ורוחבה של מדינת ישראל: במרכז הארץ - בבסיס הימ״מ ובמשמר איילון, בצפון - בבסיס רמת דוד ובדרום - בבסיס חצרים של חיל האוויר.
תפקידי היחידה

סיוע בגיבוש תמונת מצב בפעילות משטרתית בזמן אמת, בנושאי תנועה, הפגנות, הימלטות, שרפות ועוד.
חיפוש ואיתור מהאוויר נעדרים ואמצעים
עיקוב אחר התנהגות חריגה ופיקוח על דמויות חשודות או מתקנים
סיוע בשמירת מגע עם יעדים נייחים וניידים
ביצוע איסוף מודיעין ייחודי
הפגנת נוכחות משטרתית
תיעוד אירועים וזירות מהאוויר
הטסת אנשים וציוד מיוחד
כיבוי אש
היסטוריה

בשנת 1950 הוחלט במשטרת ישראל על הקמת יחידת סיור אווירי ובשנת 1952 נוסדה טייסת המשטרה. הטייסת כללה מטוסים קלים מסוג פייפר פייסר (Piper PA-20 Pacer), פייפר טריפייסר (PA-22 Tri-Pacer) וססנה 170 (Cessna 170). היחידה פעלה מבסיס שדה דב ואת המטוסים תחזקו המכונאים של הטייסת הקלה בחיל האוויר (טייסת 100). ארבעת הטייסים הראשונים של הטייסת, נבחרו מבין השוטרים והם הוכשרו על ידי חיל האוויר במשך כשנה במסגרת קורס טייסי מטוסים קלים בטייסת 100. בהמשך הצטרפו אליהם, עם הזמן, גם טייסים יוצאי חיל האוויר. על היחידה החדשה פיקד מפקח אליעזר בן-יצחק. משימתה העיקרית של טייסת המשטרה הייתה לסייר לאורך גבולות המדינה, במטרה לסכל את פעילות המסתננים והמבריחים. סוכם, שבזמן מלחמה תפעל היחידה תחת פיקוד צה"ל. לפי הסיכום, במבצע קדש, עברה טייסת המשטרה תחת פיקוד חיל-האוויר. מטוסי היחידה ביצעו משימות תובלה, סיור וקישור שונות במהלך המערכה וסייעו לכוחות הקרקע. עקב סיבות כלכליות ושיפור במצב ביטחוני, ב-1966 נסגרה טייסת המשטרה.
היחידה האווירית של משטרת ישראל (יחידה 55) הוקמה ב-1992, בתקופתו של מפכ"ל רב ניצב יעקב טרנר. מייסד ומפקד הראשון של היחידה היה ניצב משנה יעקב בירן (במסגרת התנדבותו במשמר האזרחי). שני המסוקים הראשונים מדגם בל 206 נרכשו מארצות הברית ונקראו "מגן" ו"רומח". בהמשך הגיעו ליחידה עוד ארבעה מסוקים. ליחידה החדשה גויסו טייסי מסוקים מחיל האוויר הישראלי. עם מקימי היחידה האווירית נמנה ניצב (בדימוס) אלון לבבי.
מהקמת היחידה ועד 2017 היחידה הפעילה ארבעה מסוקי בל 206B ג'ט רנג'ר ושני מסוקי בל 206L לונג ריינג'ר, המסוקים צוידו באמצעים לראיית לילה ובזרקורים. בנוסף הפעילה היחידה מטוס ססנה 206H סטשיונאייר(אנ'), ובלוני תצפית.
בשנת 2016 קיבלה היחידה אחריות על טייסת הכיבוי האווירי הלאומית (טייסת "אלעד"), שעברה אליה מחיל האוויר. הטייסת כוללת מטוסי כיבוי ופועלת בשיתוף עם מסוקי המערך בשלל משימות, הכוונה אווירית, פיקוד ושליטה.
במהלך השנים, עקב צרכים מבצעיים, גדלה היחידה והצטרפו אליה שני מטוסים. בנוסף, היחידה אחראית על תחום הרחפנים המשטרתי ובכך הפכה ל"מערך אווירי".
במהלך 2016 ו-2017 קיבלה היחידה ארבעה מסוקים חד מנועים מדגם איירבוס H125 (אנ'). מסוקים אלו, הנקראים במשטרה "כחל", החליפו את המסוקים הקיימים של היחידה. באוגוסט 2018 קלטה היחידה מסוק דו מנועי ראשון, מתוך שניים שהוזמנו, מדגם איירבוס H145(אנ') שיקרא במשטרה בשם דוכיפת. הרכש והתחזוקה השוטפת של המסוקים מבוצעים על ידי חברת אלביט מערכות, ומשטרת ישראל רוכשת שעות טיסה מאלביט.
תפקידים במערך

כל מסוק מאויש באנשי צוות אוויר הכוללים את הטייס וסייר אוויר.
| שם בעל תפקיד | ייעוד |
| --- | --- |
טייסים: טייסי המערך הם יוצאי חיל האוויר ובעלי ניסיון מבצעי רב, הם מחזיקים ברישיון טיסה מסחרי מטעם רשות התעופה האזרחית ועוברים הכשרה משטרתית. לכל טיסה מצוותים שני טייסים – האחד מפקד כלי הטיס והשני מפקד על המשימה, נמצא בקשר ישיר עם הכוחות שעל הקרקע ומפעיל מערכות מבצעיות בהתאם לאופי המשימה ותנאי הסביבה.
סיירי משל"ט: הסיירים אשר מאיישים את מרכז השליטה (משל"ט), תומכים בפעילות המבצעית השוטפת בקליטת האירועים, הזנקת הטייסים, תיאום המרחב האווירי הנדרש, שליטה ובקרה על כלי הטיס והצוותים בזמן המשימה. כמו כן, עוסקים במתן פתרונות מהירים וזמינים לבעיות שצצות תוך כדי המשימה ותיאום היבטים הקשורים לתחזוקת כלי הטיס ולתצורות המסוקים מול הצוות הטכני.
מפעילי כטב"מ: המפעילים מהווים מקור ידע וניסיון וכן אחראים על הדרכה וחניכה לתחום זה בכל יחידות הקצה. בנוסף, אמונים על רכש וקליטה של אמצעים חדשים, כתיבת התורה, בקרה ופיקוח על המפעילים, תחקור אירועים ותיקון תקלות.
כלי טיס של היחידה

מסוק מדגם Airbus Helicopters H125 (כחל)
(formerly Eurocopter AS350 Écureuil)
מסוק מדגם Airbus Helicopters H145 (דוכיפת)
(formerly Eurocopter EC145)
כלי טיס של היחידה > צי המסוקים

להלן פירוט המסוקים שברשות היחידה:
| 0 | 1 | 2 |
| --- | --- | --- |
| דגם | מספר מטוסים | זיהוי כלי טיס ("זנב") (לפני כל הקודים מופיעה הקידומת של ישראל - 4X) |
| איירבוס H125 (אנ') כחל | 4 | 4X-BMN ,4X-BMM ,4X-BML ,4X-BMK |
| איירבוס H145(אנ') דוכיפת | 2 | 4X-BMP ,4X-BMO |
כלי טיס היסטוריים של היחידה

מסוק מדגם Bell 206B JetRanger III שהיה בעבר בשירות משטרת ישראל
מטוס ססנה 180 (אנ') של יחידה האווירית של המשטרה בשנות השישים.
כלי טיס היסטוריים של היחידה > צי כלי טיס בעבר

להלן פירוט המסוקים ששירתו ביחידה בין השנים 1992 - 2017:
| 0 | 1 | 2 | 3 |
| --- | --- | --- | --- |
| דגם | מספר מטוסים | זיהוי כלי טיס ("זנב") | הערות |
| Bell 206B JetRanger III | 4 | 4X-BMD (“מגן”) ,4X-BMG (“קשת”), 4X-BME (“רומח”) ,4X-BMF | המסוקים נרכשו ב-1992 מחברת מסוקים פרטית אמריקאית, עברו הסבה במפעל מת”א של התעשייה האווירית ונמסרו למשטרת ישראל. כשיצאו משירות נרכשו על ידי חברת המסוקים עדן תעופה. |
| Bell 206L-3 LongRanger | 2 | (“חנית”) 4X-BMH ,(“כידון”) 4X-BMI | שני המסוקים שירתו במסגרת טייסת 125 כסייפנית 210 (4X-BMI) וסייפנית 207 (4X-BMH), אחרי סגירת מערך הסייפנית בחיל האוויר עברו המסוקים הסבה במפעל מת”א של התעשייה האווירית ונמסרו למשטרת ישראל. כשיצאו משירות נרכשו על ידי חברת המסוקים עדן תעופה. |
להלן פירוט המסוקים והמטוסים ששירתו בטייסת משטרה בין השנים 1952 - 1966:
| 0 | 1 | 2 | 3 |
| --- | --- | --- | --- |
| דגם | מספר מטוסים | זיהוי כלי טיס ("זנב") | הערות |
| ססנה 180D סקייוואגון | 1 | 4X-AJX | נרכש על ידי המשטרה מחברה בחו"ל, בהמשך הועבר לטייסת 100 בחיל האוויר. |
| פייפר PA-20-125 Pacer | 1 | 4X-AEP | המטוס נרכש ב-1953 לטייסת המשטרה. בהתרסקות המטוס ב-6 בנובמבר 1956 נספו מפקח בנימין גורדון (הטייס), האלוף אסף שמחוני וקצין הקישור סא”ל אשר דרומי. |
| פייפר PA-22-135 Tri-Pacer | 1 |  |  |
להלן פירוט המסוקים שהושכרו למשימות במשטרה בין השנים 1966 - 1992:
| 0 | 1 | 2 | 3 |
| --- | --- | --- | --- |
| דגם | מספר מטוסים | זיהוי כלי טיס ("זנב") | הערות |
| בל 47 | 1 | 4X-BBC | נרכש במאי 1968 על ידי "חברת מסוק", הושכר למשטרה ופעל עד פעל עד אפריל 1978. |
| רובינסון R-22 אלפא | 1 | 4X-BBM | נרכש במרץ 1985 על ידי חברה "עירא קרטיס תעופה", הושכר למשטרה ופעל עד בדצמבר 1985. |
מפקדי היחידה

| שם | תקופת כהונה | הערות |
| --- | --- | --- |
יעקב בירן: 
שמואל פורת: 
עודד שמלא: 
נועם אדר: 
| תת-ניצב ניר רוזנטל | אוגוסט 2016 - יוני 2021 |  |
| תת-ניצב עמל צימרמן | מיוני 2021 |  |
הערות שוליים

↑  היחידה האווירית בדף פייסבוק של משטרת ישראל
↑  שמיים כחולים: כנפי טיס משטרתיות, באתר בית מורשת משטרת ישראל
↑  טל מיכאל, ‏מעל החוק, באתר חיל האוויר הישראלי
↑  אפרים לפיד, יחידת הכיבוי האווירי עוברת למשטרת ישראל, באתר nrg
↑  צפו: כך פועל מערך הרחפנים של המשטרה, באתר ערוץ 7, 20 באפריל 2016
↑  מסוקי המשטרה החדשים יגיעו ארצה בסוף השנה, באתר ישראל היום, 10 במאי 2016,
יכולות חדשות באוויר: מסוקי המשטרה החדשים, אתר משטרת ישראל, נובמבר 2016.
↑  "הכחל" - המסוקים החדשים של המשטרה, אתר משטרת ישראל, 21 באוגוסט 2017
↑  מסוק דו-מנועי ראשון בשירות המשטרה: מסוק ה"דוכיפת", אתר משטרת ישראל, 1 באוגוסט 2018
↑  סייפנית 207 באתר מרקיע שחקים
↑  סייפנית 210 באתר מרקיע שחקים
↑  ססנה 4X-AJX באתר מרקיע שחקים
↑  פייפר 4X-AEP באתר מרקיע שחקים
↑  בל 4X-BBC 47 באתר מרקיע שחקים
↑  רובינסון 4X-BBM באתר מרקיע שחקים
↑  יעקב (ביקו) בירן מקבל דרגת תת-ניצב בדף הפייסבוק של משטרת ישראל, 4 במאי 2014
↑  "מפקד חדש באוויר" באתר ישראל דיפנס, 19 במאי 2011
↑  "מפקד חדש באוויר" באתר ישראל דיפנס, 19 במאי 2011
חברי המשלחת הישראלית במקדוניה, טייסי יחידת הכיבוי האווירי והיחידה האווירית של משטרת ישראל. אוגוסט 2017.
שיטות אלטרנטיביות ליישוב סכסוכים
ראו גם

יישוב סכסוכים
תקשורת לא-אלימה
הנרטיב הדואלי
הערות שוליים

↑  "מהפכת הגישור" – הקמת המרכז הארצי לגישור וליישוב סכסוכים במשרד המשפטים, באתר משרד המשפטים, ‏1 באפריל 2019
↑  מהם יתרונותיו וחסרונותיו של הליך הגישור?, באתר דין - עורכי דין ומידע משפטי בישראל, ‏24 באוגוסט 2014
↑  עידו באום, "שופט מוגבל במה שהוא יכול לפסוק, בגישור השמים הם הגבול", באתר TheMarker‏, 11 במאי 2011
↑  משה בר ניב, רן לחמן, חלופות לפתרון סכסוכים - מהפכת הבוררות, עיוני משפט
↑  גרשון אוריון, בעד ביטול משפט זוטא, הפרקליט
↑  משה גורלי, דרך חדשה ליישב סכסוכים בין בני זוג: "משפחה ומשפט לא הולכים יחד", באתר כלכליסט, 1 בספטמבר 2019
↑  "50% מהתיקים בבית משפט שלום בת"א הועברו לגישור במהלך שנת 2006", באתר לשכת עורכי הדין בישראל, ‏9 ביולי 2006
↑  עו"ד גדעון פישר, "בוררות בייסבול - המסלול היעיל לפשרה איכותית". כלכליסט - www.calcalist.co.il. 2016-10-06. נבדק ב-2017-01-31.
↑  רונן סטי, בוררות בדין העברי
| --- | --- |
בקרת זהויות :  NKC: ph316344
זכריה רצאבי

זכריה רצאבי (28 במאי 1934 - 10 באוקטובר 2005) היה כדורגלן ישראלי, ששיחק בעמדת הקיצוני השמאלי בקבוצת הפועל פתח תקווה, וכונה "היהלום השחור".
קריירה

רצאבי נולד במחנה יהודה, שהפכה לאחר מכן לשכונה בפתח תקווה, והחל את הקריירה שלו בקבוצת הפועל מחנה יהודה, ששיחקה בליגות נמוכות. לאחר שהפגין את כישרונו, בעונת 1955/1956 הוא עבר להפועל פתח תקווה מהליגה הלאומית, שהייתה הליגה העליונה בישראל. בעונתו הראשונה בקבוצה הוא תרם כמות מכובדת של שבעה שערים, במהלך 11 משחקים בלבד. בעונת 1956/1957 הוא זכה עם פתח תקווה בתואר הראשון שלו, גביע המדינה, לאחר שכבש שער במשחק הגמר מול מכבי יפו. בעונת 1957/1958 הוא הציג שוב יכולת טובה וכבש שמונה שערים עבור קבוצתו, שסיימה במקום השני בליגה, נקודה בלבד מתחת למכבי תל אביב.
בעונת 1958/1959 היה רצאבי שותף לזכייתה של הפועל פתח תקווה באליפות, תוך שהוא כובש 12 שערים. הוא זכה עם קבוצתו באליפות גם בעונת 1959/1960, והיה הכובש המוביל שלה עם 17 שערים. בעונת 1960/1961 הוא זכה יחד עם שלמה לוי בתואר מלך השערים של הליגה, לאחר שכבש 15 שערים. ב-1962/1963 הוא זכה לבדו בתואר מלך השערים, אף על פי שסיים את העונה עם 12 שערים בלבד, הכמות הנמוכה ביותר עמה זכה שחקן כלשהו בתואר זה. רצאבי היה חלק מרכזי בחמש זכיות רצופות של הפועל פתח תקווה באליפות, והיה מלך השערים של הקבוצה ארבע פעמים. לאחר האליפות האחרונה, עם 89 שערים בליגה, עזב רצאבי את פתח תקווה וחזר להפועל מחנה יהודה.
רצאבי שיחק לאורך הקריירה שלו 11 פעמים במדי נבחרת ישראל, ואף כבש שער במשחק מול נבחרת פקיסטן במסגרת משחקי המוקדמות לגביע אסיה 1960.
רצאבי נפטר ב-10 באוקטובר 2005 בגיל 71, לאחר שסבל ממחלת הסרטן. הוא הובא למנוחות בבית העלמין סגולה בפתח תקווה .  באוקטובר 2007 נערך טקס הוקרה לזכרו בפתח תקווה.
בשנת 2009 נבחר רצאבי להיכל התהילה של הכדורגל הישראלי.
תארים > תארים קבוצתיים

הפועל פתח תקווה
אליפות המדינה (5): 1958/1959, 1959/1960, 1960/1961, 1961/1962, 1962/1963
גביע המדינה (1) : 1956/1957
תארים > תארים אישיים

מלך השערים של הליגה הלאומית (2): 1960/1961, 1962/1963
חבר היכל התהילה של הכדורגל הישראלי: 2009
חיל האוויר השוודי

| --- | --- |
  
סמל חיל האוויר השוודי, רונדל חיל האוויר השוודי, רונדל חיל האוויר השוודי לראות נמוכה
 פרטים
 כינוי:  חיל האוויר המלכותי   Kungliga Flygvapnet
 מדינה:  שוודיה שוודיה
 שיוך:  הכוחות המזוינים של שוודיה
 סוג:  חיל אוויר
 אירועים ותאריכים
 תקופת הפעילות:  1926–הווה (כ־98 שנים) 
 מלחמות:  (כחלק מקואליציה) משבר קונגו, מלחמת האזרחים בלוב
 פיקוד
 מפקד נוכחי:  Karl Amundson 
 
חיל האוויר השוודי (בשוודית: Svenska flygvapnet; ידוע גם כ"חיל האוויר המלכותי" - Kungliga Flygvapnet) הוא הזרוע האווירית של הכוחות המזוינים של שוודיה.
היסטוריה

חיל האוויר השוודי נוסד ב-1 ביולי 1926 כאשר להקי האוויר של הצי והצבא השוודי מוזגו. בשל רוחות המלחמה שהתגברו בשנות השלושים, חיל האוויר עבר ארגון מחדש וגדל מארבע טייסות לשבע טייסות. עם פרוץ מלחמת העולם השנייה חיל זה התפתח והמשיך לגדול עד לסוף המלחמה. אומנם שוודיה הייתה מדינה נייטרלית שמעולם לא הצטרפה למלחמה, אולם היה צורך בחיל אוויר גדול כדי להרתיע מפני פלישה ומאיומים של מעצמות העל. בשנת 1945 חיל זה כלל מעל 800 מטוסי קרב ו-15 טייסות קרב.
בעיה גדולה שניצבה בפני חיל האוויר השוודי במהלך מלחמת העולם השנייה הייתה מחסור בדלק. שוודיה הייתה מוקפת במדינות שלחמו ולכן לא יכלה להסתמך על דלק מיובא. פצלי שמן על אדמת שוודיה חוממו על מנת לכסות על החסר.
היסטוריה > התרחבות במהלך המלחמה הקרה

חיל האוויר השוודי עבר תהליך מהיר של מודרניזציה החל משנת 1945. החיל הפסיק להצטייד במודלים מיושנים והחל לרכוש רק מטוסים חזקים וחדישים דוגמת P-51 מוסטנג, דה הבילנד מוסקיטו, דה הבילנד ומפייר וכן החל לפתח מטוסים בעצמו. עם הופעתו של מטוס הקרב השוודי סאאב 29 בשנות החמישים, שוודיה מצאה את עצמה עם מטוסים המשתווים בכוחם לאלה של חיל האוויר המלכותי, חיל האוויר האמריקאי וחיל האוויר הסובייטי.
בעיצומה של המלחמה הקרה, תקציב גדול (שכלל גם את כל הכספים שנועדו לתוכנית הגרעין של שוודיה) הופנה לחיל האוויר השוודי ולייצור מטוסי קרב. בשנת 1957, החיל דורג כחיל האוויר הרביעי בחוזקו בעולם עם כ-1,000 מטוסי קרב מודרניים בחוד החנית. בשנות החמישים החיל פיתח מטוסים קרב נוספים דוגמת סאאב 32 ו-סאאב 35.
ב-13 ביוני 1952, חיל האוויר הסובייטי יירט 2 מטוסים של חיל האוויר השוודי. תחילה, הרוסים יירטו והפילו מטוס DC-3 דקוטה מעל הים הבלטי ועליו 3 אנשי צוות ו-5 אזרחים ששימשו כטכנאים. בהמשך הפילו מטוס PBY קטלינה שהוזעק על מנת לאתר ולחלץ את ניצולי ההפלה הראשונה.
היסטוריה > שירות צבאי

חיל האוויר השוודי היה מעורב ברמה כזו או אחרת בשלוש מלחמות: מלחמת החורף בין הסובייטים לפינים בשנים 1939–1940, משבר קונגו בשנים 1961–1964 ומלחמת האזרחים בלוב בשנת 2011.
היסטוריה > מלחמת החורף

לאחר שברית המועצות תקפה את פינלנד בנובמבר 1939, שוודיה באה לעזרת שכנתה אך לא נכנסה לעימות כולל עם הרוסים. חיל רגלים שוודי וטייסת שהורכבו ממתנדבים לחמו בצפון פינלנד מינואר ועד למרץ 1940. טייסת המתנדבים כונתה טייסת F-19, וכללה 12 מטוסי "גלוסטר גלדיאטור" וחמישה מפציצי "הוקר הארט".
היסטוריה > משבר קונגו

החיל סייע לכוחות האומות המאוחדות במשבר קונגו בין השנים 1961–1964. לצורך המשימה הוקם להק אוויר חדש שכונה F-22, והורכב מ-12 מטוסי סאאב 29. מטוסים אלו תפקדו היטב תחת תנאי החום והלחות הקשים של אפריקה. יריביהם לעימות החזיקו במספר מועט של מטוסי אימון מדגם CM.170 פוגה מגיסטר.
היסטוריה > מלחמת האזרחים בלוב

ב-29 במרץ 2011, ראש ממשלת שוודיה הכריז ששמונה מטוסי סאאב 39 ישלחו ללוב לצורך סיוע לאומות המאוחדות. מטוסי הקרב השוודים נועדו לשמור על האזור האסור לטיסה ולא הורשו לתקוף מטרות על הקרקע. פריסת הכוחות אושרה על ידי הריקסדאג השוודי ב-1 באפריל 2011 וביום למחרת מטוסי הקרב עשו את דרכם ללוב. את המטוסי ליוו מטוסי הרקולס ששימשו כמטוסי תדלוק.
היסטוריה > בעתיד

חיל האוויר השוודי מתכונן לקראת עימותים ותרחישים עתידיים. עם התמוטטות האיום הצבאי היחיד באזורה, ברית המועצות, היו קיצוצים רבים בתקציב הביטחון השוודי. ממשלת שוודיה החליטה לקצץ בתקציב חיל האוויר ומטוסי הקרב שלה. כיום רק כ-80 מטוסי קרב סאאב גריפין נותרו בשימוש. מספר מסוקים וכארבעים מטוסים נוספים יתווספו לחיל בשנים הקרובות.
בשנת 2008 וכן ב-2010, צבא שוודיה רצה לקצץ עוד בתקציב חיל האוויר ולסגור לו בסיסים נוספים על מנת להעביר כספים לזרועות וחטיבות אחרות. אולם, בעקבות מחאה ציבורית ולחצים מצד ממשלת שוודיה הקיצוצים לא בוצעו.
מטוסים ומסוקים

| דגם | ארץ ייצור | סוג | כמות |
| --- | --- | --- | --- |
| JAS-39 גריפן | שוודיה שוודיה | מטוס קרב | 89 |
| סאאב 340 | שוודיה שוודיה | מטוס תובלה | 4 |
| סאאב 105 | שוודיה שוודיה | מטוס אימון | 35 כשירים לטיסה (72 בסה"כ) |
| Gulfstream IV | ארצות הברית ארצות הברית | מודיעין אותות | 4 |
| Gulfstream G550 | ארצות הברית ארצות הברית | מטוס תובלה | 1 |
| לוקהיד C-130 הרקולס | ארצות הברית ארצות הברית | מטוס תובלה | 6 |
| בואינג C-17 גלובמאסטר III | ארצות הברית ארצות הברית | תובלה | שוודיה חולקת את המטוס עם כוחות נאט"ו. רשאית להשתמש במטוס למשך 550 שעות טיסה בשנה |
| NHI NH90 | האומות המאוחדות האומות המאוחדות | מסוק תובלה | 8 |
| אגוסטה וסטלנד A109 | איטליה איטליה | מסוק תובלה | 20 |
| UH-60 בלק הוק | ארצות הברית ארצות הברית | מסוק תובלה | 15 |
| סקיילרק 1[דרוש מקור] | ישראל ישראל | כטב"ם | - |
| AAI RQ-7 Shadow | ארצות הברית ארצות הברית | כטב"ם | - |
| Saab Skeldar | שוודיה שוודיה | כטב"ם | - |
P-51 מוסטנג של חיל האוויר השוודי
JAS-39 גריפן
סאאב 35 "דרקן" (בשירות בשנים 1960-1999)
סאאב 29 "טונן" (בשירות בשנים 1950-1976)
קאובוי ביבופ

| --- | --- |
 
קאובוי ביבופ
 סוגה:  פעולה, הרפתקאות, דרמה, מדע בדיוני, אופרת חלל, שוג'ו
 יוצר:  האג'ימה יאטאטה

 אנימה
 אורך פרק:  30 דקות
 במאי:  שיניקירו וואטנאבי
 אולפני אנימציה:  סאן רייז
 רשת שידור:  TV Tokyo (יפן)   Adult Swim (ארצות הברית)   ביפ (ישראל)
 מדבבים בשפה העברית:  כתוביות בעברית
 תקופת שידור מקורית:  3 באפריל 1998 – 23 באפריל 1999
 מספר העונות:  1
 מספר הפרקים:  26

 סרט: קאובוי ביבופ: הסרט
 במאי:  שיניקירו וואטנאבי
 סטודיו:  בונז
 הופעת בכורה:  1 בספטמבר 2001 (יפן)
 משך הקרנה:  120 דקות
קאובוי ביבופ (ביפנית: カウボーイビバップ, באנגלית: Cowboy bebop) היא סדרת מאנגה ואנימה יפנית מצליחה משנת 1998. הסדרה מסוגת אופרת חלל ועוקבת אחר הרפתקאותיהם של שלושה ציידי ראשים, ילדה וכלב, הטסים בחללית המכונה קאובוי ביבופ.
הסדרה שודרה לראשונה בשנת 1998, זכתה להצלחה מסחררת ביפן ומחוצה לה, בעקבותיה יצא גם הסרט "קאובוי ביבופ: הסרט" בשנת 2001, הופקו שתי סדרות מאנגה, והופק גם משחק לקונסולת המשחק פלייסטיישן 2.
על אף היותה של הסדרה אנימה יפנית במוצאה היא שואבת השראה רבה מן התרבות האמריקאית בכלל וממוזיקת הג'אז של שנות ה-40-60 בפרט. המוזיקה מלווה כל חלק בעלילה ולכל קטע בסדרה מותאמת נעימה המתארת בדייקנות את מהלך העניינים.
הסדרה שודרה בערוץ הישראלי ביפ בשנת 2001 עם דיבוב לאנגלית וכתוביות בעברית.
מהלך העלילה

השנה היא 2071 וצוות המורכב משני ציידי ראשים (ספייק ספיגל וג'ט בלאק) משוטט ברחבי מערכת השמש בספינת חלל ישנה ושמה Bebop ומנסה להרוויח את לחמו מציד אילו העוברים על החוק והסגרתם לידי רשויות החוק.
במהלך הסדרה גדל צוות ה-Bebop ועל סיפון הספינה עולים: ילדה משונה בת ארץ ושמה אד, כלב אינטליגנטי ושמו איין (קיצור של איינשטיין) ואישה מסתורית ושמה פיי וולנטיין.
יחד מסיירת החבורה ברחבי מערכת השמש ורובה הגדול של הסדרה מתמקד במשימות שלוקח הצוות על עצמו. עם זאת חושפת הסדרה אט אט את עברן הכאוב ורצוף הטרגדיות של הדמויות כמו גם את סיפורה של האנושות עצמה.
רקע

בשנת 2021 מפותחת בכדור הארץ הטכנולוגיה למסע בין כוכבים. טכנולוגיה חדשנית זאת עשתה שימוש בשערי חלל שאפשרו לחלליות לעבור אל מימד מקביל הנקרא "על-חלל" ולהגיח מתוכו תוך זמן קצר יחסית בנקודת היעד שלהן.
הטכנולוגיה נראתה אומנם מבטיחה ומחוסרת פגמים למראית עין אך פגם חמור ביותר זכה להתעלמותם של מדעני החברה שפיתחה את הטכנולוגיה וכתוצאה מכך עם הפעלתו של השער התרחש פיצוץ בסדר גודל עצום שסדק את פני הירח והוביל לנפילתם של אסטרואידים שהשמידו שטח רב על פני כדור הארץ, תאונה זאת כונתה בשם "תקרית השער".
ההרס הרב על פני כדור הארץ הכריח את האנושות לצאת ולתור את הכוכבים. אך המעטים, שידם אינה משגת, נשארו על פני כדור הארץ, ומתגוררים בתנאים פרימיטיביים מתחת לפני האדמה מאימת האסטרואידים שאינם חודלים מליפול.
ראויה לציון העובדה כי בשנה 2071, כחמישים שנה לאחר האסון, מנתה אוכלוסיית מערכת השמש כולה 1.3 מיליארד תושבים (כיום ישנם כ-7 מיליארד תושבים על-פני כדור-הארץ לבדו). נתון זה מעיד על ההרס הרב שחוללה התאונה.
דמויות

קאסט הדמויות הראשיותספייק ספיגל: הדמות המרכזית בסדרה הצטרף לצוות הביבופ בעקבות פרישתו מארגון פשיעה בעל סממנים סיניים בשם "הדרקון האדום".
ג'ט בלאק: עבד בעבר כשוטר וזכה אף לכינוי "הכלב השחור". באחד ממרדפיו המשטרתיים איבד את ידו וזו הוחלפה ביד מכנית. ג'ט הוא בעליה המקורי של הביבופ ושל ספינת החלל האמר-הד, הוא ניחן בכישרון לבישול ומגדל עצי בונסאי באחד מחדרי החללית.
פיי ולנטיין: דמות מסתורית ביותר, מצטרפת לחבורת הביבופ כאורחת ונעשית במהרה לחברת צוות יעילה וחיונית.
אדוארד (המכונה אד): היא ילדה בת ארץ שהצטרפה לחבורה בעקבות הרפתקה משותפת על פני כדור הארץ, בית מגוריה. אד היא האקרית מחשבים מוכשרת ביותר.
איין: איין הוא כלב אינטליגנטי במיוחד הנאסף על ידי הצוות בעקבות הרפתקה כושלת למדי.
ג'וליה: לא הרבה ידוע על ג'וליה ועל עברה חוץ מהעובדה שהייתה שותפה עולם הפשע והייתה בת זוגו של וישס. היא בנקודה מסוימת התאהבה בספייק וניסתה לברוח איתו אך העניינים הסתבכו.
וישס: היה בעבר חבר באותה קבוצת מאפיה שספייק היה בה, והתחיל מחדש על הביבופ. בעוד שספייק עבד כשכיר חרב בכל אזורי מערכת השמש, וישס זחל לו אט אט לצמרת עולם הפשע על ידי חיסול הבוסים והמתנגדים לו. וישס מוגדר באנימה כאדם רשע ואכזר, אך בעל נקודה רגישה לג'וליה; שכאשר הוא מרגיש שאיבד אותה לספייק, הוא ינסה לעשות הכול כדי לפגוע בו.
צוות הפקה:
אנימציה: Ogami Yoichi
עיצוב: Kawamoto Toshihiro, Yamano Kimitoshi
בימוי: Watanabe Shinichiro
מוזיקה: Kanno Yoko
תסריט: Murai Sadayuki, Nobumoto Keiko, Sato Dai, Yamaguchi Ryota, Yokote Michiko
דיבוב:
אדוארד: Tada Aoi
פאי ולנטיין: Hayashibara Megumi
ג'ט בלק: Ishizuka Unshou
ג'וליה: Takashima Gara
ספייק ספיאגל: Yamadera Kouichi
וישס: Wakamoto Norio
כיתת ההתנקשות

| --- | --- |
  קורו-סנסיי בפוסטר של סדרת האנימה
אָנְסָטְצוּ קְיוֹשִׁיטְצוּ
 סוגה:  מדע בדיוני, קומדיה
 יוצר:  יוּסֶי מָטְצוּי (אנ')

 מאנגה
 יוצר:  יוּסֶי מָטְצוּי
 מאייר:  יוּסֶי מָטְצוּי
 הוצאה:  Shueisha (אנ')
 התפרסם לראשונה במגזין:  שונן ג'אמפ השבועי
 תקופת הפרסום המקורית:  2 ביולי 2012 – 25 במרץ 2016
 מספר הכרכים שהתפרסמו:  21

 OVA
 במאי:  קֶיְיגִ'י גוֹטוֹ (אנ')
 סטודיו:  Brain's Base
 אורך פרק:  23 דקות
 תקופת שידור מקורית:  6 באוקטובר 2013

 אנימה: כיתת ההתנקשות: עונה ראשונה
 אורך פרק:  23 דקות
 במאי:  סֶיְיגִ'י קִישִׁי (אנ')
 תסריטאי:  מָאקוֹטוֹ אוּאֶזוּ (אנ')
 אולפני אנימציה:  Lerche
 רשת שידור:  Fuji TV
 תקופת שידור מקורית:  9 בינואר 2015 – 19 ביוני 2015
 מספר הפרקים:  22 (+ 1 OVA)

 משחק: כיתת ההתנקשות: הכיתור הגדול של קורו-סנסיי Assassination Classroom: Koro-sensei Dai Hōimō
 מפתח(ים):  Bandai Namco Entertainment
 מפיץ:  Bandai Namco Entertainment
 סיווג:  פעולה
 פלטפורמות:  נינטנדו 3DS
 תאריך שחרור:  12 במרץ 2015

 אנימה: כיתת ההתנקשות: עונה שנייה
 אורך פרק:  23 דקות
 במאי:  סֶיְיגִ'י קִישִׁי (אנ')
 תסריטאי:  מָאקוֹטוֹ אוּאֶזוּ (אנ')
 אולפני אנימציה:  Lerche
 רשת שידור:  Fuji TV
 תקופת שידור מקורית:  7 בינואר 2016 – 30 ביוני 2016
 מספר הפרקים:  25

 סרט: כיתת ההתנקשות, הסרט: 365 ימים Assassination Classroom the Movie: 365 Days
 במאי:  סֶיְיגִ'י קִישִׁי (אנ')
 תסריטאי:  מָאקוֹטוֹ אוּאֶזוּ (אנ')
 סטודיו:  Lerche
 רשת שידור:  Funimation
 הופעת בכורה:  19 בנובמבר 2016
 משך הקרנה:  92 דקות
כיתת ההתנקשות (ביפנית: 暗殺教室, בתעתיק לעברית: אָנְסָטְצוּ קְיוֹשִׁיטְצוּ, באנגלית: Assassination Classroom) היא מאנגת ואנימת מדע בדיוני וקומדיה שנכתבה ואוירה על ידי יוּסֶי מָטְצוּי (אנ'). המאנגה פורסמה ביפן במגזין שונן ג'אמפ השבועי מיולי 2012 עד מרץ 2016. חברת ויז מדיה (אנ') מחזיקה בזכויות ההפצה בשפה האנגלית. סדרת אנימה בת שתי עונות המבוססת על המאנגה הופקה על ידי אולפני Lerche והיא שודרה בערוץ Fuji TV וכמו גם על ידי Funimation שרכשה את זכויות השידור. העונה הראשונה של הסדרה שודרה בין ינואר ליוני 2015, והשנייה בין ינואר 2016 ליוני 2016.
בישראל האנימה זמינה לצפייה עם כתוביות בעברית בספריית האנימה מה-11 באפריל 2022 ואילך.